《祠南海神》
宋代·陈之方

汤汤南溟，百川所潴。有赫其灵，有严其居。神宅于幽，诚格者应。

其应维何，皇帝仁圣。幢旄鼓铙，畴往祇祠。揭揭程公，神之听之。

祀事之既，神明欢喜。飙驰龙翔，一息万里。衍涸濡焦，既盈既优。

庙社亿年，血食均休。

作者简介：陈之方（？～一○八五），舒州（今安徽潜山）人。神宗熙宁六年（一○七三）知英州唅光县，改清远县（清光绪《清远县志》卷九）。元丰八年，为礼部贡院点校试官，开宝寺失火，礼部贡院寓于寺，被焚死。事见《宋史》卷六三《五行志》。